Martine Hansen

D'Martine Hansen, gebuer den 10. Dezember 1965 zu WolzFiche "Martine Hansen" op gouvernement.lu, gekuckt 06.05.2013., ass eng lëtzebuergesch Politikerin (CSV). Si ass zanter dem 17. November 2023 Ministesch fir Landwirtschaft, Ernärung a Wäibau an der Regierung Frieden-BettelAssermentation des membres du gouvernement 2023. gouvernement.lu, 17.11.2023., an zanter dem 11. Dezember 2025 zousätzlech fir Sport.Zwee nei Ministeren am Amt: "Haut ass en Dag vu grousser Freed", sou de Premier Luc Frieden. rtl.lu, 11.12.2025.

Ausbildung
No hirer Première am Dikrecher Lycée huet d'Martine Hansen op der Universitéit Stuttgart-Hohenheim Agronomie studéiert, mat Spezialisatioun op d'sozial- a wirtschaftswëssenschaftlech Aspekter vun der Landwirtschaft. Vun 2005 un huet si iwwer en zweejärege Fernstudium e Master an der Gestioun vu Schoulen op der Universitéit Kaiserslautern gemaach. Als Masteraarbecht huet si e Schoulentwécklungsplang fir Ettelbréck gemaach.

Beruff
D'Martine Hansen war vun 1993-2006 Professesch an der Akerbauschoul. Vun 2006 bis zu hirer Ernennung als Ministesch, 2013, war si Direktesch vun där Schoul.

Politesch Ämter
Den 30. Abrëll 2013 gouf si als nei Ministesch an der Regierung Juncker-Asselborn II vereedegt, zoustänneg fir d'Recherche an d'Héichschoul."Martine Hansen a Marc Spautz sinn elo offiziell Minister." RTL.lu - 29.04.2013, 18:29 | Fir d'lescht aktualiséiert: 30.04.2013, 14:13. Si huet d'Marie-Josée Jacobs ersat, déi demissionéiert hat, an en Deel vun den Dossiere vum François Biltgen iwwerholl, deen och als Minister opgehalen hat."Remaniement ministériel." Communiqué vun der Regierung, 27-04-2013 op gouvernement.lu. Déi Regierung gouf am Dezember 2013 derch d'Regierung Bettel-Schneider ofgeléist.

Bei de Chamberwale vum 20. Oktober 2013 gouf si an d'Chamber gewielt a bei deene vum 14. Oktober 2018elections.lu. an deene vum 8. Oktober 2023 erëmgewielt.

Si war vu Februar 2014"CSV-Nationalkongress: Spautz neie Parteipresident, Zeimet bleift Generalsekretär." rtl.lu, 08.02.2014, 14:41:16. bis Januar 2019"De Frank Engel mat 54% neie Parteipresident." rtl.lu, 26.01.2019. Co-Vizepresidentin vun der CSV.

Vun Dezember 2018 bis November 2023 war si Fraktiounscheffin vun der CSV an der Chamber."Martine Hansen ist neue CSV-Fraktionschefin." wort.lu, 05.12.2018.

Zanter dem 17. November 2023, ass si an der Regierung Frieden-Bettel Ministesch fir Landwirtschaft, Ernärung a Wäibau. Nom Récktrëtt vum Georges Mischo als Sportsminister huet si den 11. Dezember 2025 zousätzlech deen Dossier mat iwwerholl.

 Gielercher 


 Literatur 
 Revue Nr. 22 vum 29. Mee 2013, S. 14-19: Die Macherin

Um Spaweck

Kategorie:Landwirtschaftsministere vu Lëtzebuerg
Kategorie:Lëtzebuergesch Ministeren
Kategorie:Lëtzebuergesch Deputéiert
Kategorie:Lëtzebuergesch Lycéesprofesseren
Kategorie:Lëtzebuergesch Agronomen
Kategorie:Grand-Officier de l'Ordre de Mérite du Grand-Duché de Luxembourg
Kategorie:Gebuer 1965